CELEX: 32007D0100
Language: lv
Date: 2007-02-14 00:00:00
Title: 2007/100/EK: Komisijas Lēmums ( 2007. gada 14. februāris ) par Kopienas finansiālo ieguldījumu Beļģijā, lai stiprinātu to inspekcijas infrastruktūras trešo valstu izcelsmes augu un augu produktu fitosanitārajām pārbaudēm 2007. gadā (izziņots ar dokumenta numuru K(2007) 414)

15.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 43/37
            
         
      KOMISIJAS LĒMUMS
   
   (2007. gada 14. februāris)
   par Kopienas finansiālo ieguldījumu Beļģijā, lai stiprinātu to inspekcijas infrastruktūras trešo valstu izcelsmes augu un augu produktu fitosanitārajām pārbaudēm 2007. gadā
   (izziņots ar dokumenta numuru K(2007) 414)
   (Autentiski ir tikai teksti franču un holandiešu valodā)
   (2007/100/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ieviešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 13.c panta 5. punktu,
   tā kā:
   
               (1)
            
            
               Direktīva 2000/29/EK paredz Kopienas finansiālā ieguldījuma piešķiršanu dalībvalstīm, lai stiprinātu inspekcijas infrastruktūras trešo valstu izcelsmes augu un augu produktu fitosanitārajām pārbaudēm.
            
         
               (2)
            
            
               Beļģija ir izveidojusi programmu, lai 2007. gadā stiprinātu inspekcijas infrastruktūras trešo valstu izcelsmes augu un augu produktu pārbaudēm. Tā ir iesniegusi pieteikumu Kopienas finansiālajam ieguldījumam 2007. gada programmai saskaņā ar Komisijas 2002. gada 11. jūnija Regulu (EK) Nr. 998/2002, ar ko nosaka sīki izstrādātas normas, kā īstenot noteikumus par Kopienas finanšu iemaksu piešķiršanu dalībvalstīm, lai stiprinātu inspekcijas infrastruktūras augu veselības pārbaudēm attiecībā uz augiem un augu valsts produktiem, kas ievesti no trešām valstīm (2).
            
         
               (3)
            
            
               Beļģijas iesniegtā tehniskā informācija bija pietiekama, lai Komisija varētu rūpīgi un vispusīgi novērtēt situāciju. Komisija ir sagatavojusi atbilstošo pārbaudes punktu nostiprināšanas programmu sarakstu, kurā detalizēti norādīta ierosinātā Kopienas finansiālā ieguldījuma summa katram pārbaudes punktam. Šo informāciju pārbaudīja arī Pastāvīgā augu veselības komiteja.
            
         
               (4)
            
            
               Novērtējusi programmu, Komisija secināja, ka ir izpildīti nosacījumi un kritēriji Kopienas finansiālā ieguldījuma piešķiršanai, kas izklāstīti Direktīvā 2000/29/EK un Regulā (EK) Nr. 998/2002.
            
         
               (5)
            
            
               Tādēļ ir lietderīgi piešķirt Kopienas finansiālo ieguldījumu, lai segtu Beļģijas iesniegtās 2007. gada programmas izdevumus.
            
         
               (6)
            
            
               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo apstiprina Kopienas finansiālā ieguldījuma piešķiršanu, lai segtu izdevumus, kas 2007. gadā Beļģijai rodas saistībā ar tās programmu pārbaudes vietu nostiprināšanai.
   2. pants
   Maksimālā Kopienas finansiālā ieguldījuma summa ir EUR 48 842,63, kā noteikts regulas 1. pantā, un ir pievienots tās atbilstīgais sadalījums.
   3. pants
   Kopienas finansiālo ieguldījumu katrā pielikumā minētajā programmā izmaksā tikai tādā gadījumā, ja:
   
               a)
            
            
               attiecīgā dalībvalsts ir iesniegusi Komisijai attiecīgu dokumentāciju, kas apliecina programmā uzskaitīto ierīču un/vai iekārtu pirkšanu un/vai uzlabošanu;
            
         
               b)
            
            
               attiecīgā dalībvalsts ir iesniegusi Komisijai Kopienas finansiālā ieguldījuma maksājuma pieprasījumu saskaņā ar Regulas Nr. 998/2002 3. panta noteikumiem.
            
         4. pants
   Šis lēmums ir adresēts Beļģijas Karalistei.
   
      Briselē, 2007. gada 14. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2006/35/EK (OV L 88, 25.3.2006., 9. lpp.).
   
      (2)  OV L 152, 12.6.2002., 16. lpp. Regula publicēta kā Regula (EK) Nr. 997/2002, taču tās numurs labots ar labojumu (OV L 153, 13.6.2002., 18. lpp.).
   
      PIELIKUMS
      PĀRBAUDES VIETU NOSTIPRINĀŠANAS PROGRAMMAS
      Programmas un Kopienas attiecīgais finansiālais ieguldījums, ko piešķir 2007. gadā
      
                  (EUR)
               
            
                  Dalībvalsts
               
               
                  Pārbaudes vietas nosaukums (administratīvā vienība, nosaukums
               
               
                  Attaisnotie izdevumi
               
               
                  Maksimālais Kopienas finansiālais ieguldījums, 50 % likme
               
            
                  Beļģija
               
               
                  
                     Antwerpen
                  
               
               
                  21 823,83
               
               
                  10 911,92
               
            
                  
                     Gent
                  
               
               
                  2 658,98
               
               
                  1 329,49
               
            
                  
                     Liège (Bierset)
               
               
                  2 943,05
               
               
                  1 471,52
               
            
                  
                     Oostende
                  
               
               
                  21 821,40
               
               
                  10 910,70
               
            
                  
                     Zaventem
                  
               
               
                  25 399,21
               
               
                  12 699,60
               
            
                  
                     Zeebrugge
                  
               
               
                  23 038,81
               
               
                  11 519,40
               
            
                  Kopējais Kopienas finansiālais ieguldījums
               
               
                  48 842,63